ধরুন পৃথিবীর বেশ কয়েকটি দেশ একে অপরের শত্রু হয়ে গেছে। বিশেষ করে চিন, রাশিয়া, আমেরিকা, ফ্রান্স ইত্যাদি। মনে করুন এমন একটা সময়ে সমস্ত দেশ পরমাণু মিশাইল একে অপরের দিকে আক্রমন করার জন্যে পাঠালো। সঙ্গে সঙ্গে মিশাইলগুলি কুড়ি হাজার কিলোমিটার গতিবেগে ছুটতে থাকবে। সমস্ত দেশ তাদের নাগরিকদের রেডিও, টিভি, মোবাইল ইত্যাদির মাধ্যমে সতর্কবার্তা দিবে। যেন তারা সুরক্ষিত স্থানে আশ্রয় নেয়। কিন্তু দুঃখের বিষয় সেই যায়গাটার বড়ো অভাব দেখা দিবে পৃথিবীতে। চারিদিকে মানুষ দৌড়াতে থাকবে, কি নিবো সঙ্গে? কোন ছেলে আমার কাছে নেয়? নিরাপদ যায়গা বা কোথায় এই নিয়ে মানুষের দৌড়াদোড়ি শুরু হয়ে যাবে। শুধুই চিৎকার আর চিৎকার। এ যেন পৃথিবী ধ্বংশের পূর্বাভাস। একটা একটা করে পরমাণু বোমা পৃথিবীতে পড়তে লাগলো। এখনকার দিনে একটি পরমাণু বোমা দুই কিলোমিটার গভীর এবং দশ কিলোমিটার চওড়া গর্ত তৈরি করে ফেলবে বিস্ফোরণ স্থলে।